ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ፔሩ ኣብ ውሽጢ ሰሙን ሳልሳይ ፕረዚደንት: ፍራንሲስኮ ሳጋስቲ ቃለ ማሕላ ፈጺሙ 17 ሕዳር 2020 ዝተመሓየሸ 18 ሕዳር 2020 ምንጪ ስእሊ, Getty Images መግለጺ ስእሊ, ፍራንሲስኮ ሳጋስቲ (የማን) ክሳብ'ቲ ኣብ ዝመጽእ ዓመት ዝካየድ ሓፈሻዊ ምርጫ ነታ ሃገር ክመርሕ እዩ ሓድሽ መሰጋገሪ ፕረዚደንት ፔሩ፡ ፍራንሲስኮ ሳጋስቲ ቃለ ማሕላ ፈጺሙ። እታ ሃገር ኣብ ውሽጢ ሓደ ሰሙን ንሳልሳይ ጊዜ እያ ፕረዚደንት ትቕይር ዘላ። እቲ ወዲ 76 ዓመት መሃንድስ፡ ፔሩ ኣብ ዝቕጽል ዓመት ፕረዚደንታዊ ምርጫ ክሳዕ እተካይድ ነታ ሃገር ክመርሓ እዩ። ፕረዚደንት ማርቲን ቪዝካራ፡ ብሰንኪ ዝቐረበሉ ናይ ብላዕ ክሲ ኣብ ዝሓለፈ ሰሙን'ዩ ካብ ስልጣኑ ክወርድ ተገዲዱ። ፕረዚደንት ማርቲን፡ ነቲ ዝቐረበሉ ክሲ ከምዘይቕበሎን ካብቲ ተባሂሉ ዘሎ ክሲ ነጻ ከምዝኾነን ምስ ሓበረ ኣብ መላእ እታ ሃገር ብርቱዕ ተቃውሞ ተላዒሉ። ብሰንኪ እቲ ዝተለዓለ ናዕቢ ብውሕዱ ክልተ ሰባት ክሞቱ እንከለዉ ብዙሓት ቆሲሎም እዮም። ፕረዚደንት ፔሩ ነበር ኣላን ጋርሲያ ርእሱ ቀቲሉ 'መንፈሳዊ ሓይሊ' ንምርካብ ብዝበል ዝፍጸም ጾታዊ ዓመጽ ንጓሉ መሲሉ ከምልጥ ፈቲኑ ዝነበረ እሱር ሞይቱ ተረኺቡ ፕረዚደንት ሳጋስቲ ኣብ ቤት ምኽሪ ባይቶ ፔሩ፡ ነቲ ዘድልዮ 60 ድምጺ ብምርካቡ እዩ ነቲ መዝነት በቒዑ። ንሱ ኣባል ኣባል ናይታ ፕረዚደንት ቪዝካራ ካብ መዝነቱ ክእለይ ዘድመጸት እንኮ ሰልፊ እዩ። ፕረዚደንት ሳጋስቲ ንባይቶ ኣብ ዝሃቦ መደረ፡ ነቶም ኣብቲ ናይ ተቓውሞ ሰልፍታት መቕርቦም ንዝሰኣኑ ስድራቤታት "ብስም መንግስቲ ይቕሬታ እሓትት" ኢሉ። "ነዞም መንእሰያት ናብ ህይወት ክንመልሶም ኣይንኽእልን" ድሕሪ ምባል፡ "ምህዳእ ኣድላዪ እዩ" ኢሉ። ኣብ ፔሩ እንታይ'ዩ ተኸሲቱ?
